за проучвания или разследвания, като за тези цели се съхранява, докато приключи проучването или разследването.
 MET.OR.110 Изисквания за обмен на метеорологична информация
 Доставчикът на метеорологично обслужване гарантира, че разполага със системи и процеси, както и с достъп до подходящи телекомуникационни съоръжения, за да:
 а)
 е в състояние да обменя оперативна метеорологична информация с други доставчици на метеорологично обслужване;
 б)
 предоставя своевременно изискваната метеорологична информация на ползвателите.
 MET.OR.115 Метеорологични бюлетини
 Доставчикът на метеорологично обслужване, отговарящ за съответния район, предоставя метеорологични бюлетини на съответните ползватели чрез аеронавигационното неподвижно обслужване или интернет.
 MET.OR.120 Уведомяване на световните центрове за зонални прогнози (СЦЗП) за несъответствия
 Доставчикът на метеорологично обслужване, отговарящ за съответния район, който използва данни BUFR от ССЗП, уведомява незабавно съответния СЦЗП при откриване или докладване на значими несъответствия спрямо прогнози в ССЗП за значими метеорологични явления (SIGWX) по отношение на:
 а)
 обледяване, турбулентност, купесто-дъждовна облачност, която е скрита, честа, вградена или се наблюдава шквалова линия и пясъчна/прашна буря;
 б)
 вулканични изригвания или изхвърляне на радиоактивни материали в атмосферата, които са от значение за полетите на въздухоплавателни средства.
 РАЗДЕЛ 2 — СПЕЦИФИЧНИ ИЗИСКВАНИЯ
 Глава 1 — Изисквания за аеронавигационните метеорологични станции
 MET.OR.200 Метеорологични сведения и друга информация
 а)
 Аеронавигационните метеорологични станции разпространяват:
 (1)
 локални редовни сведения на определени интервали от време за разпространение само на летището на произход;
 (2)
 локални специални сведения за разпространение само на летището на произход;
 (3)
 сведения METAR на половинчасови интервали на летища, обслужващи редовни международни полети за нуждите на търговския въздушен транспорт — за разпространение извън летището на произход.
 б)
 Аеронавигационната метеорологична станция информира органите за обслужване на въздушното движение и службата за аеронавигационно информационно обслужване на дадено летище за промени в експлоатационния статус на автоматизираното оборудване, използвано за оценка на хоризонталната видимост на пистата за излитане и кацане.
 в)
 Аеронавигационната метеорологична станция съобщава на съответния орган за обслужване на въздушното движение, орган за аеронавигационно информационно обслужване и метеорологична служба за следене за наличието на вулканична дейност, предхождаща изригване, за вулканично изригване и за облак от вулканична пепел.
 г)
 Аеронавигационната метеорологична станция изготвя списък с критерии за предоставяне на локални редовни сведения в консултация със съответните органи за ОВД, оператори и други заинтересовани страни.
 MET.OR.205 Съобщаване на метеорологични елементи
 На летища, обслужващи редовни международни полети на търговския въздушен транспорт, аеронавигационната метеорологична станция съобщава за:
 а)
 посока и скорост на приземния вятър;
 б)
 видимост;
 в)
 хоризонталната видимост на пистата за излитане и кацане, ако е приложимо;
 г)
 метеорологични явления в момента на наблюдението на летището и в неговите околности;
 д)
 облачността;
 е)
 температурата на въздуха и температурата на точка на оросяване;
 ж)
 атмосферното налягане;
 з)
 допълнителна информация, когато е приложимо.
 Когато това е разрешено от компетентния орган, на летища, които не обслужват редовни международни полети на търговския въздушен транспорт, аеронавигационната метеорологична станция може да съобщава само част от множеството от метеорологични елементи — тези, които са от значение за видовете полети на такива летища. Това множество от данни се публикува в сборника за аеронавигационна информация и публикация.
 MET.OR.210 Наблюдение на метеорологични елементи
 На летища, обслужващи редовни международни полети на търговския